H **Μπόνα**, ιταλ. Bona di Savoia (10 Αυγούστου 1449 - 23 Νοεμβρίου 1503) από τον Οίκο της Σαβοΐας ήταν κόρη του δούκα της Σαβοΐας και με τον γάμο της έγινε δούκισσα του Μιλάνου. Έγινε επίτροπος του Μιλάνου κατά την ανηλικιότητα του γιου της το διάστημα 1476-81.

Βιογραφία
---------

Ήταν η πέμπτη κόρη του Λουδοβίκου δούκα της Σαβοΐας και της Άννας των Πουατιέ, κόρης του Ιανού της Κύπρου. Γεννήθηκε στην Αβιλιάνα του Τορίνο. Είχε 18 αδέλφια, μεταξύ των οποίων οι: Αμεδαίος Θ΄ δούκας της Σαβοΐας, Φίλιππος Β΄ δούκας της Σαβοΐας, Λουδοβίκος κόμης της Γενεύης (σύζυγος της Καρλόττας της Κύπρου), Μαργαρίτα και Καρλόττα (σύζυγος του Λουδοβίκου ΙΑ΄ της Γαλλίας).

Το 1464 η Μπόνα θα εμνηστεύετο τον Εδουάρδο Δ΄ της Αγγλίας, αλλά αποκαλύφθηκε ο μυστικός γάμος του με την Ελισάβετ Γούντβιλ. Τελικά η Μπόνα παντρεύτηκε τον Γκαλεάτσο-Μαρία στις 9 Μαΐου 1458: μία συμμαχία με τους Σφόρτσα και τους Βαλουά της Γαλλίας κυκλοφορούσε ως φήμη ήδη από το 1460 και "τον Ιούνιο του 1464 η Μπόνα προσφέρθηκε στον Γκαλεάτσο με επιστολή από τον βασιλιά της Γαλλίας και τον δούκα της Σαβοΐας".

Ο σύζυγος της Μπόνας δολοφονήθηκε στις 26 Οκτωβρίου 1476, σε ηλικία 32 ετών, από τρεις ευγενείς στον νάρθηκα του καθεδρικού του Σαν Στέφανο στο Μιλάνο. Έτσι έπειτα από 10 έτη εξουσίας, τον Γκαλεάτσο διαδέχθηκε ο 7ετής γιος του Τζιαν-Γκαλεάτσο υπό την επιτροπεία της Μπόνας. Αλλά σύντομα προέκυψαν διαφωνίες μεταξύ αυτής και του αδελφού του Γκαλεάτσο, τού Λουδοβίκου του *Μαύρου*.

Στην πρώτη τους συνάντηση νίκησε η Μπόνα με τον κύριο σύμβουλό της Τσίκο Σιμονέτα και ο Λουδοβίκος με τους αδελφούς του αναγκάστηκαν να εγκαταλείψουν την πόλη. Με σκοπό να επανέλθη, ο Λουδοβίκος Σφόρτσα εκμεταλλεύθηκε τον ανταγωνισμό μεταξύ του νεαρού Αντόνιο Τασίνι από τη Φερράρα, ευνοούμενου της Μπόνας και του κύριου συμβούλου της Τσίκο. Ακολούθησε η πτώση και η εκτέλεση του Σιμονέτα. Από το 1479 η πραγματική διακυβέρνηση του δουκάτου βρισκόταν στα χέρια του Λουδοβίκου-Μαρία, που η δύναμή του εξασφαλίστηκε το 1480, όταν συνέλαβε τον ανιψιό του Τζιαν, του στέρησε τον τίτλο και ανέλαβε την εξουσία. Ως συνέπεια η Μπόνα αναγκάστηκε να αφήσει το Μιλάνο και ο Λουδοβίκος έμεινε αναμφισβήτητος ηγεμόνας.

Η Μπόνα παρήγγειλε το *Βιβλίο των Ωρών των Σφορτσα*, που εικονογραφήθηκε το 1490 από τον διάσημο καλλιτέχνη της Αυλής, τον Τζιοβάν-Πιέτρο Μπιράγκο. Η Μπόνα χρησιμοποιούσε το βιβλίο αυτό, που περιέχει λατρευτικά κείμενα και θεωρείται ένας από τους πιο αξιόλογους θησαυρούς της Ιταλικής Αναγέννησης.

Οικογένεια
----------

Παντρεύτηκε το 1468 τον Γκαλεάτσο-Μαρία Σφόρτσα δούκα του Μιλάνου και είχε τέκνα:

* Τζιαν-Γκαλεάτσο 1469-1494, δούκας του Μιλάνου. Η κόρη του:
	+ Μπόνα παντρεύτηκε τον Σιγισμούνδο Α΄ των Γιαγκελόνων, βασιλιά της Πολωνίας.
* Ερμής-Μαρία 1470-1503, μαρκήσιος της Τορτόνα.
* Μπιάνκα-Μαρία 1472-1510, παντρεύτηκε πρώτα τον Φιλιβέρτο Α΄ δούκα της Σαβοΐας και μετά τον Μαξιμιλιανό Α΄ των Αψβούργων.
* Άννα-Μαρία 1476-1497, παντρεύτηκε τον Αλφόνσο Α΄ των Έστε δούκα της Φερράρα.

Πρόγονοι
--------

| Πρόγονοι της Μπόνας της Σαβοΐας |
| --- |
| 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|
|
|
|
|   | Αμεδαίος Ζ΄ της Σαβοΐας |   |
|   |
|   |   |   |   |   |   |   |   |
|
|
|
|
|
|   | Αμεδαίος Η΄ της Σαβοΐας |   |
|   |
|   |   |   |   |   |   |   |   |   |   |   |
|
|
|
|
|
|   | Βόννη του Μπερί |   |
|   |
|   |   |   |   |   |   |   |   |
|
|
|
|
|
|   | Λουδοβίκος της Σαβοΐας |   |
|   |
|   |   |   |   |   |   |   |   |   |   |   |   |   |   |
|
|
|
|
|
|   | Φίλιππος Β΄ της Βουργουνδίας |   |
|   |
|   |   |   |   |   |   |   |   |
|
|
|
|
|
|   | Μαρία της Βουργουνδίας (1386-1422) |   |
|   |
|   |   |   |   |   |   |   |   |   |   |   |
|
|
|
|
|
|   | Μαργαρίτα Γ΄, κόμισσα της Φλάνδρας |   |
|   |
|   |   |   |   |   |   |   |   |
|
|
|
|
|
|   | **Μπόνα της Σαβοΐας** |   |
|   |
|   |   |   |   |   |   |   |   |   |   |   |   |   |   |   |   |   |
|
|
|
|
|
|   | Ιάκωβος Α΄ της Κύπρου |   |
|   |
|   |   |   |   |   |   |   |   |
|
|
|
|
|
|   | Ιανός της Κύπρου |   |
|   |
|   |   |   |   |   |   |   |   |   |   |   |
|
|
|
|
|
|   | Χέλβις του Μπράουνσβαϊγκ-Γκρούμπενχαγκεν |   |
|   |
|   |   |   |   |   |   |   |   |
|
|
|
|
|
|   | Άννα της Κύπρου |   |
|   |
|   |   |   |   |   |   |   |   |   |   |   |   |   |   |
|
|
|
|
|
|   | Ιωάννης Α΄ του Λα Μαρς |   |
|   |
|   |   |   |   |   |   |   |   |
|
|
|
|
|
|   | Καρλόττα των Βουρβόνων, βασίλισσα της Κύπρου |   |
|   |
|   |   |   |   |   |   |   |   |   |   |   |
|
|
|
|
|
|   | Αικατερίνη του Βαντόμ |   |
|   |
|   |   |   |   |   |   |   |   |
|
|
|
|
|

 |

Πηγές
-----

* The Sforza Domination. milanocastello.it
* Treasure united with the page it lost 500 years ago

Αναφορές
--------

1. ↑  διάφοροι συγγραφείς: «Enciclopedia Treccani». (Ιταλικά) *Εγκυκλοπαίδεια Treccani*. Institute of the Italian Encyclopaedia. 1929.
2. 1 2  διάφοροι συγγραφείς: «Enciclopedia Treccani». (Ιταλικά) *Εγκυκλοπαίδεια Treccani*. Institute of the Italian Encyclopaedia. 1929.
3. ↑  www.google.fr/books/edition/Revue\_des\_biblioth%C3%A8ques/wVHpAAAAMAAJ?hl=fr&gbpv=1&dq=Bonne+de+Savoie+novembre+Fossano&pg=PA57&printsec=frontcover.
4. ↑  p50404.htm#i504039. Ανακτήθηκε στις 7  Αυγούστου 2020.
5. 1 2  Darryl Roger Lundy: (Αγγλικά) *The Peerage*.
6. ↑  Ανακτήθηκε στις 26  Σεπτεμβρίου 2016.
7. 1 2 3 4 5 6 7 8 9 10  fmg.ac/Projects/MedLands/SAVOY.htm#Louisdied1465B.